ВИСОКА ПОСЛОВНА ШКОЛА

СТРУКОВНИХ СТУДИЈА

НОВИ САД

БРОЈ: **1-42/2-6**

ДАТУМ: **12.04.2017.** године

На основу члана 63. став 3. Закона о јавним набавкама („Службени гласник РС“, бр. 124/2012,14/15 и 68/15), а све у складу са чланом 20. истог Закона, Висока пословна школа струковних студија у Новом Саду, у својству Наручиоца, објављује:

**Појашњење у вези са конкурсном документацијом за
 поступак јавне набавке мале вредности услуга, ознаке и броја**

**ЈН 1-42/2**

**„Услуге превоза студената са возачем у земљи и иностранству“**

Потенцијални понуђач је упутио захтев за додатним појашњењем у вези са јавном набавком Услуге превоза студената са возачем у земљи и иностранству, ознаке и броја ЈН 1-42/2.

**Захтев за појашњење од 10.04.2017.године:**

„
Postovani,

molimo Vas za pojasnjenje u vezi javne nabavke male vrednosti usluga 1-42/2 Usluge prevoza studenata sa vozacem u zemlji i inostranstvu.

1. Mozete li nam dostaviti spisak sa relacijama i datumima ocekivanih voznji?

2. S obzirom da se kao uslov kod tehnickih kapaciteta trazi da ponudjac dokaze da ima najmanje 6 klimatizovanih autobusa turisticke klase minimum 49 sedista maksimalne starosti do 8 godina da li to znaci da se ocekuje da ce odjednom, u istom momentu,  biti angazovano 5 ili 6 ovakvih autobusa?

3. Ako se to ne planira, zar onda uslov da se dokaze da ponudjac ima 6 autobusa turisticke klase minimu 49 sedista maksimalne starosti do 8 godina nije diskriminatorski prema onim poencijalnim ponudjacima koji ovakvih autobusa imaju 2, 3 ili 4 komada?

4. Takodje, u specifikaciji nabavke se trazi da se dostave cene za kombibus 17 mesta. U dodatnim uslovima kod tehnickog kapaciteta ova vrsta se uopste ne spominje. Da li se uopste planira angazovanje minibuseva?

Molimo Vas da nam potvrdite prijem maila.

Hvala

**Одговори на 1. питање:**

Списак релација и датума очекиваних вожњи није унапред одређен, из разлога што се тичу студентских путовања и организације студентских активности, које нису одређене датумски почетком школске године, већ се добијају позиви од организатора. На основу тих позива студенти доносе одлуке о учествовању у истим, а самим тим настаје и потреба за превозом студената.

**Одговор на 2. питање:**

Захтевани додатни услов који се тиче техничког капацитета, одређен је у складу са предметом конкретне јавне набавке, и то тако да је исти примерен предмету набавке, односно захтевани минимум од 6 климатизованих аутобуса, туристичке класе минимум 49 седишта максималне старости до 8 година, одређен је бројем студената Школе као и претходним ангажовањем.

Односно, у истом термину дешавало се да студенти путују на различите дестинације, тако да постоји могућност ангажовања 6 и више аутобуса истовремено.

**Одговор на 3. питање:**

Захтевани додатни услов који се тиче техничког капацитета, одређен је у складу са предметом конкретне јавне набавке, и то тако да је исти примерен предмету набавке, односно захтевани минимум од 6 климатизованих аутобуса, туристичке класе минимум 49 седишта максималне старости до 8 година, одређен је бројем студената Школе као и претходним ангажовањем.

Додатни услов није одређен дискриминаторски према оним потенцијалним понуђачима који имају оваквих аутобуса 2, 3 или 4 комада у свом власништву, из разлога што је конкурсном документацијом дозвољено да се овај додатни услов може доказати и Уговором о закупу аутобуса.

На овај начин омогућена је конкуренција.

**Одговор на 4. питање:**

Наручилац у додатним условима код техничког капацитета није навео као доказ власништво комбибуса из разлога што се иста врста посла може обавити и аутобусом.

Да ли ће бити потреба за превозом студената комбибусом зависи од броја пријављених студената.

У спецификацији набавке тражи се достава цене за комбибус, у случају да за таквим превозом се јави потреба.

Наручилац приликом закључења Уговора о јавној набавци мора знати по којим ценама ће изабрани Понуђач вршити наплату својих услуга.

**Комисија за јавне набавке**